**Процедурата се осъществява с финансовата подкрепа на**

**Европейския социален фонд**



**ИНФОРМАЦИЯ**

**за изпълнение на**

**Проект BG05M9OP001-2.040**

**„ПАТРОНАЖНА ГРИЖА ЗА ВЪЗРАСТНИ ХОРА И ЛИЦА С УВРЕЖДАНИЯ – КОМПОНЕНТ 2”**

**Процедура BG05M9OP001-2.040 за директно предоставяне на безвъзмездна финансова помощ по Оперативна програма „Развитие на човешките ресурси”**

**2014-2020**

Бенефициент - община Садово

Начало на проекта – 15.05.2019 година

Край на проекта – 15.07.2020 година

Стойност на проекта – 105 477.12 лева

Целта на проекта е да се подобри качеството на живот и възможностите за социално включване на хора с увреждания и възрастни хора на територията на община Садово, чрез осигуряване на мобилни здравно – социални услуги в дома на потребителите и въвеждане на патронажни грижи за възрастни хора и лица с увреждания. Проектът ще се реализира в рамките на 14 месеца и ще обхване минимум 50 потребители – възрастни хора и хора с увреждания. Целевата группа са лица на възраст над 65 години, лица с валидно експертно решение на ТЕЛК, други медицински документи, установяващи увреждане, лица с хронични заболявания, нуждаещи се продължително наблюдение и здравни грижи, лица след оперативна интервенция и след хоспитализация, нуждаещи се от краткосрочно наблюдение и здравни грижи и техните семейства. За успешното реализиране на проекта ще се назначи персонал от медицинска сестра и 14 домашни помощници.

Дейностите, които ще извършва медицинското лице са: предоставяне и събиране на здравна информация, включваща запознаване на потребителя със структурата за предоставяне на патронажни грижи, с дейностите по промоция, профилактика, превенция или рехабилитация, които се осъществяват от медицинското лице в обхвата на услугата, с неговите права и задължения, информиране на потребителя с цел получаване на информирано съгласие при извършване на изследвания и манипулации, водене на отчетна документация - план за здравни грижи, лист за извършени манипулации и дейности, даване на указания на потребителя при необходимост от вземане на материал за изследвания, регистриране на лабораторни изследвания, манипулации и здравни грижи, профилактика и консултиране на потребителите за социално-значими заболявания, оказване на грижи за психичното, физическото и социално здраве, извършване на профилактика в областта на хигиената и на индивидуалното здраве, превенция и профилактика на алкохолизма, тютюнопушенето, насилието и битовите злополуки, превенция на злокачествени заболявания, осъществяване на оценка на здравни потребности и рискови фактори за здравето, оказване на психологична помощ, предоставяне на съвети за хигиена и хранене, консултиране за хигиена и предпазване от развитието на декубитуси при рискови за това потребители, разпознаване на белези на насилие или изоставяне и предприемане на действия за уведомяване на съответните компетентни органи, ресоциализация, реадаптация и рехабилитация, включващи: извършване на психосоциална рехабилитация на потребители със социално значими заболявания; организиране и провеждане на общоукрепващи, мобилизационни и закалителни процедури; обучение в ползване на помощни средства, приспособления и съоръжения за придвижване; подпомагане укрепването и адаптирането на потребителите в семейството и социалната среда; съдействие за адаптирането на обществото към потребителя и манипулации, включващи: извършване на инжекции - подкожни, мускулни, венозни, вътрекожни: извършване на венозна пункция и вземане на кръв, извършване на венознаинфузия; извършване на септични и асептични превръзки, извършване на електрокардиография; извършване на първична реанимация – непряк сърдечен масаж и изкуствена вентилация; поддържане на жизнените функции на потребителя при състояния, застрашаващи живота по време на транспортиране и др. необходими.

Дейностите на специалистите в областта на социалните дейности (домашните помощници) ще са предоставяне и събиране на информация, включваща: запознаване на потребителя с дейностите, които се осъществяват от специалиста в обхвата на услугата; с неговите права и задължения; информиране на потребителя, с цел получаване на информирано съгласие при извършване на дейностите от специалиста в областта на социалните дейности; поддържане на изискуемата работна документация. Социално-битови дейности, включващи:поддържане на личната хигиена (обличане, събличане, къпане, миене, бръснене, подмяна на бельо); поддържане на хигиена в помещението, което потребителят обитава; закупуване на хранителни продукти и вещи от първа необходимост; съдействие при приготвяне на храна, съобразно здравословното състояние на лицето; оказване на помощ при хранене; съдействие за закупуване на лекарства; съдействие при настаняване в лечебно заведение за болннчна помощ за активно лечение, рехабилитация; заплащане на битови сметки; съдействие за осъществяване на дребни ремонти и грижа за дома; административна помощ - съдействие за изготвяне на необходимите документи за явяване на ТЕЛК, при настаняване и/или изписване от болница: попълване и подаване на необходимите формуляри като данъчни декларации, попълване и подаване на заявления за отпускане на помощи и ползване на социални услуги до дирекции ,.Социално подпомагане” или до други институции; съдействие за получаване на помощни средства по ЗХУ; оказване на помощ при придвижване в дома; при прием на медикаменти и при извършване на домашна рехабилитация; съпровождане извън дома; оказване на съдействие за организиране на свободното време на потребителя и насърчаване на комуникацията и поддържането на социални контакти.

Предвидените дейности по проекта са – предоставяне на почасови мобилни интегрирани здравно – социални услуги на нуждаещите се лица с увреждания и възрастни хора в невъзможност от самообслужване; предоставяне на психологическа подкрепа, насочена към възстановяване и социална интеграция, която ще даде възможности за водене на самостоятелен и независим живот; обучение и супервизия на персонала, ангажиран с предоставянето на здравно – социални услуги и патронажни грижи за възрастни хора и лица с увреждания.

Предоставянето на услугата започва с оценка на индивидуалните потребности от здравни грижи и социални дейности, разработване на план за здравни грижи и план за социални дейности за всеки потребител на патронажната грижа, срокове за изпълнение на различните дейности.

Назначеният персонал трябва да премине обучение - въвеждащо и надграждащо. Обученията ще се извършват по предварително изготвена и предоставена на общините програма за обучение на специалистите в областта на социалните дейности, предоставящи патронажната грижа. Само лица, преминали обучението могат да извършват патронажна грижа.

С цел ефективно използване на ресурсите по проекта, ще се извършва мониторинг на процеса на обучение и супервизия на предоставянето на патронажната услуга.

Самата супервизия представлява оказване на професионална и методическа подкрепа от психолог, с оглед изпълнение на целите на услугата и постигане на по- високо качество, а също така и изграждане на модел за обективно и емоционално устойчиво професионално поведение. И съответно поддържане на професионалното самочувствие на специалистите, работещи в тези услуги или консултиране при разрешаване на конфликтни ситуации. Целта е от една страна - оказване на професионална помощ, от друга - снемане на напрежението и професионалния стрес. Най- общо супервизията касае целия персонал на социалната услуга.

Основната цел на супервизията е подобряване на работната ситуация, което включва: подобряване организацията на работа; подобряване на работната атмосфера; нарастване на специфичната компетентност; превенция и развиване на способност за справяне с трудни ситуации; развиване на способността за работа в екип.

Едни от основните теми, които ще се обсъждат при необходимост са: несправяне със ситуацията при клиенти, чиито проблеми не се разрешават; претоварване с роли поради натрупване на проблеми от различно естество; проблеми, свързани с позицията на власт в отношенията с клиента и на безсилие към причинителите на проблемната ситуация.

Патронажната грижа е индивидуализирана подкрепа за хора с увреждания и възрастни хора чрез предоставяне на интегрирани здравно-социални услуги в домашна среда от специализиран екип от здравен специалист и домашни помощници. Нейната цел е подобряване качеството на живот и възможностите за социално включване на хората с увреждания и възрастните хора и представлява нов вид интегрирани здравно-социални услуги за дългосрочна грижа в общността. Патронажните грижи ще допренесат за разширяване на социалните услуги, предоставяни на бенифициентите на уязвими групи.